**Védőnői gondozás a fogyatékos személlyel élő családok körében**

Csordás Ágnes Katalin Magyar Védőnők Egyesülete, 2015. május 28.

A magyar egészségügyi ellátás keretében a Védőnői Szolgálat kiemelten az alapellátásban nyújtja szolgáltatását.

**Az alapellátás feladata:**

A beteg **lakóhelyén,** illetve annak közelében biztosítani kell, hogy **választása alapján** igénybe vehető, hosszú távú, **személyes kapcsolaton alapuló**, nemétől, korától és betegsége természetétől függetlenül **folyamatos egészségügyi ellátásban részesüljön.**

Az egészségügyi alapellátás és szakellátás területén működő egészségügyi szolgáltatók feladataik ellátása során kiemelt figyelmet fordítanak a **gyermekek egészségét veszélyeztető tényezők megelőzésére**, **felismerésére és megszüntetésére**. Ennek érdekében **együttműködnek** a közoktatási, a szociális és családsegítő, valamint a gyermekek védelmét ellátó intézményekkel, személyekkel, és szükség esetén megfelelő intézkedést kezdeményeznek.

A védőnők a megelőző-gyógyító ellátásban, elsősorban a megelőzés végzésére képzett, felsőfokú egészségügyi képesítéssel rendelkező szakemberek, akik közreműködnek a nő-, anya-, csecsemő-, gyermek-, ifjú- és család egészségének védelemében, valamint, a közegészségügyi, a járványügyi, egészségfejlesztési, egészségnevelési feladatok végzésében.

Az ellátott lakosságra vonatkozó, **megelőző** tevékenység:

Az egyén

*-* egészségi állapotának figyelemmel kísérése, valamint egészségügyi felvilágosítása és nevelése,

*-* jogszabályban meghatározott kompetencia keretében történő gyógykezelése, gondozása és rehabilitációja az adott diagnosztikus és terápiás háttér mellett,

*-* szakorvoshoz történő irányítása a betegség megállapítása, kezelési terv készítése vagy terápiás ellátás céljából,

*-* gyógykezelése, házi ápolása és rehabilitációja a kezelőorvos által javasolt terápiás terv alapján;

A **beteg otthonában történő ellátása**, illetőleg a beteg otthonában végzendő szakorvosi konzílium kérése.

**A települési önkormányzat az egészségügyi alapellátás körében gondoskodik:**

a) háziorvosi, házi gyermekorvosi ellátásról, biztosítja a foglalkozás-egészségügy működését

*b)* a fogorvosi alapellátásról,

*c)* az alapellátáshoz kapcsolódó ügyeleti ellátásról, sürgősségi mentő szolgálatról

*d)* a védőnői ellátásról,

*e)* az iskola-egészségügyi ellátásról

f) gyógyszer ellátásról

**Területi védőnői feladatok**

A klasszikus védőnői ellátás színtere a család otthona, és a helyi társadalmi környezet, tehát az a mikrokörnyezet, ahol kialakul az életmód, megtörténik a szokásrend, viselkedés megerősítése, vagy lehetőség nyílik a módosulásra az intervenció támogatására.

**Védőnői gondozás**

Gyermekeknek(várandósnak) és családjaiknak nyújtott olyan szolgáltatás/ellátás, melyet az ellátó rendszer térítésmentesen minden család részére, gyermekük életének teljes időszakában biztosít, függetlenül attól, hogy azt kérik-e. Magában foglal minden olyan tevékenységet, mely a gyermek általános szükségleteinek megtámogatását szolgálja:

* elősegíti és támogatja a harmonikus fejlődést,
* a lehető leg korábban észleli a fejlődésben való megtorpanást
* erősíti a család kompetenciáit a gyermek ellátásában, nevelésében
* koordinálja, támogatja a család és a gyermek személyre szabott ellátási szükségleteinek kielégítését

**A védőnő a családdal a gondozás kezdetén gondozási tervet (tájékozott beleegyezés[[1]](#footnote-1)) készít, melynek 4 alapfunkciója:**

* meghatározza a fejlődés és változtatás irányát;
* prioritások kijelölésével fókuszálja az erőfeszítéseket;
* meghatározza az együttműködés lehetőségeit;
* konzisztenciát biztosít egy szerteágazó lépéssorozaton belül

***A védőnői gondozás módszere alakulása óta (1915)***

1. ***A minimális intervenció***
* *Ask!* Tájékozódik, kérdez, érdeklődik
* *Advice!* Tanácsol: a szűrések igénybevételét, az egészséges aktív életet és az ehhez

szükséges cselekvést!

* *Assist!* Támogatást nyújt, segítséget ad a döntések meghozatalához, információk átadásával.
* *Arrange follow up!* Tevékenyen „ellenőrzi”, azaz folyamatosgondozást valósít meg a

 gyermek érdekeit szemelőt tartva.

1. ***Tanácsadás***

***Védőnői a megismeri a családi környezetet,***

* nyomon követi a családon belüli változásokat
* feltárja az egészségi állapotra ható pozitív és negatív tényezőket,
* támogatja az egészséges, kiegyensúlyozott családi élet megvalósulását családlátogatás során



***A gyermekek ellátása érdekében együttműködik:***

1. **Háziorvos/szakorvos**
2. Nevelési-oktatási intézmények
3. **Korai fejlesztést nyújtó intézmények**
4. Családsegítő és Gyermekjóléti Szolgálat
5. Pedagógiai Szakszolgálat
6. Rendőrség
7. **Civil és karitatív szervek, egyházak**
8. Önkormányzat
9. Kormányhivatalok Népegészségügyi Int.

**A védőnői gondozás a fogyatékkal élő családok körében nem térhet el az egyéb gondozottak körében végzett tevékenységtől.**

A gondozás során a családokkal kialakított kapcsolat lehetőséget ad arra, hogy az eltérő fejlődésmenet minél korábbi felismerése megtörténjen, és a szükséges beavatkozások lehetőségében támogassa a védőnő a családot.

Nem könnyű feladat a családdal elfogadtatni, azt a tényt, hogy a gyermeke fejlődése eltér az átlagostól, hogy valami nem úgy történik, mint ahogy szeretnék.

A védőnő feladata ebben az esetben, hogy segítse a szülők elfogadását, segítse a gyermek életvitelét, az állapotához képest a lehető leg jobb életkörülmények kialakítást.

Segítse hasonló élethelyzetű közösségekhez való kapcsolódást a családnak, valamint ha szükséges segédeszközök beszerzst.

1. *1997. évi CLIV. törvény – Az egészségügyről, II. Fejezet: a Betegek jogai és kötelezettségei (15-19. §) önrendelkezéshez való jog, (13-14. §) tájékoztatáshoz való jog* [↑](#footnote-ref-1)